Ο **Χιου Κιλπάτρικ Γκάλαχερ** (αγγλικά: *Hugh Kilpatrick Gallacher* , 2 Φεβρουαρίου 1903 – 11 Ιουνίου 1957) ήταν Σκωτσέζος διεθνής ποδοσφαιριστής στις δεκαετίες του 1920 και του 1930. Αγωνιζόμενος ως κεντρικός επιθετικός, κυρίως σε αγγλικούς συλλόγους, σημείωσε 566 τέρματα σε 715 επίσημους αγώνες στην καριέρα του.

Βιογραφία
---------

Γεννήθηκε στη Δυτική Σκωτία το 1903 και ξεκίνησε να εργάζεται ως ανθρακωρύχος σε ηλικία 15 ετών, αλλά δραπέτευσε για μια καριέρα στο επαγγελματικό ποδόσφαιρο με την *Queen of the South*. Μικροσκοπικός αλλά αποφασιστικός, ήταν γεννημένος σκόρερ. Ξεκίνησε την καριέρα του με πέντε χρόνια στη Σκωτία αλλά γρήγορα το ταλέντο του στο σκοράρισμα έγινε γνωστό με τις πρώτες διεθνείς εμφανίσεις στην Αγγλία και έτσι συνέχισε με επιτυχία στη γείτονα χώρα, με πολλούς αγγλικούς συλλόγους να θέλουν να τον αγοράσουν. Πρώτα αγωνίστηκε στη Νιουκάστλ για πέντε χρόνια από το 1925 και σημείωσε 142 τέρματα συνολικά σε 173 επίσημους αγώνες, κατέκτησε το πρωτάθλημα του 1927 σημειώνοντας 36 τέρματα στη διοργάνωση και συνολικά 39 σε 41 επίσημους αγώνες που συμμετείχε (δεύτερος σκόρερ του πρωταθλήματος). Ακολούθησε στην καριέρα του η Τσέλσι. Στις τέσσερις σεζόν του, ο Γκάλαχερ ήταν ο πρώτος σκόρερ της ομάδας και συνολικά πέτυχε 81 γκολ στα 144 παιχνίδια του. Είχε εκρηκτικό ρυθμό, αλλά με τον άριστο έλεγχο της μπάλας ο κύριος χώρος δράσης του ήταν η μεγάλη περιοχή. Παρά το ταλέντο που έδειξε, άρχισε να δείχνει και το εύθραυστο ταμπεραμέντο του. Αποχωρώντας το 1935 από την Τσέλσι, η πορεία του πήρε τον κατήφορο.

Με την εθνική ομάδα της Σκωτίας αγωνίστηκε 20 φορές και σημείωσε 23 τέρματα. Έκανε το ντεμπούτο του την 1η Μαρτίου 1924 απέναντι στην Βόρεια Ιρλανδία και σημείωσε τα πρώτα δύο γκολ του με αντίπαλο την Ουαλία την επόμενη χρονιά. Παραμένει ο τρίτος καλύτερος σκόρερ της Σκωτίας πίσω από δύο παγκόσμια καταξιωμένους συμπατριώτες του: τον Ντένις Λόου και τον Κένι Νταλγκλίς, και οι δύο με 30 γκολ. Συμμετείχε σε ένα ιστορικό αγώνα που πραγματοποιήθηκε στις 31 Μαρτίου του 1928, στον οποία οι Σκωτσέζοι κέρδισαν τους αιώνιους αντιπάλους της Αγγλίας με 5–1 στο Στάδιο Γουέμπλεϊ με πάνω από 80.000 θεατές για το Βρετανικό Εσωτερικό Πρωτάθλημα. Από εκείνη τη μέρα η σκωτζέζικη ομάδα αποκαλούνταν «οι μάγοι του Γουέμπλεϊ».

Μετά την αποχώρησή του από την ενεργό δράση παρέμεινε από διάφορες θέσεις κοντά στο ποδόσφαιρο. Η προσωπική του ζωή ήταν γεμάτη με προβλήματα. Αυτοκτόνησε το 1957 πέφτοντας μπροστά από ένα τρένο.

Δείτε επίσης
------------

* Κατάλογος ποδοσφαιριστών ανδρών με 500 ή περισσότερα γκολ

Παραπομπές
----------

1. ↑  «RSSSF : Prolific Scorers Data». Ανακτήθηκε στις 19 Ιανουαρίου 2024.
2. ↑  «THE TRIUMPH AND TRAGEDY OF HUGHIE GALLACHER, THE TROUBLED HERO WHO TOOK NEWCASTLE TO THE TITLE».
3. 1 2  «Hughie Gallacher». Αρχειοθετήθηκε από το πρωτότυπο στις 25 Μαΐου 2023. Ανακτήθηκε στις 25 Μαΐου 2023.
4. ↑  «Hugh Gallacher». Ανακτήθηκε στις 24 Φεβρουαρίου 2021.
5. ↑  «THE 1926-27 ENGLISH FOOTBALL LEAGUE FIRST DIVISION». Ανακτήθηκε στις 24 Φεβρουαρίου 2021.
6. ↑  «Hughie Gallacher». Ανακτήθηκε στις 14 Μαρτίου 2021.
7. ↑  «HUGHIE GALLACHER». Ανακτήθηκε στις 19 Αυγούστου 2021.
8. ↑  «FIFA : More goals than caps». Αρχειοθετήθηκε από το πρωτότυπο στις 7 Μαΐου 2021. Ανακτήθηκε στις 5 Μαρτίου 2021.
9. ↑  «Hugh Gallacher». Ανακτήθηκε στις 24 Φεβρουαρίου 2021.
10. ↑  «Η «μαύρη» πλευρά του ποδοσφαίρου». Ανακτήθηκε στις 22 Μαρτίου 2021.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

|  |  |
| --- | --- |
| 

|  |
| --- |
| * Πύλη:Βιογραφίες
* Πύλη:Αθλητισμός
* Πύλη:Ποδόσφαιρο
 |

 |